เส้นทางสู่สังเวียน
โรงแรม centara grand ลาดพร้าว ตั้งอยู่ถนนวิภาวดีรังสิต ก่อนถึงห้าแยกลาดพร้าวครับ ขับรถมาจากพหลโยธินตัดเข้าถนนหน้าโรงเรียนหอวัง มาจากรังสิตก็ตัดเข้าถนนหน้าโรงเรียนหอวังเหมือนกัน จะบอกทำไมยังไงก็เข้าทางเดียว 555+ รถเมล์ก็สะดวกดีนะครับ เพราะบางทีวนหาที่จอดรถ ก็หมดไปครึ่งชั่วโมงแล้ว อิอิ ลงป้ายหน้าโรงเรียนหอวังเดินเข้าไปยังได้เลย ทางรถไฟฟ้าก็ดีไม่แพ้กันครับ ลงสถานีพหลโยธิน ชมนกชมไม้ห้างยูเนี่ยนมอลล์ และ ผ่าน central ลาดพร้าวเพลินๆ เนียนเดินเข้าโรงแรมได้ครับ

โฆษกอารัมภบท
 GB เคยมาทานหลายครั้งพอสมควร แต่ถ่ายรูปแช่จนจะเน่าอยู่แล้ว ไม่ได้รีวิวสักที 555+ ห้องอาหาร Hagi ตั้งอยู่ชั้นใต้ดินของโรงแรมครับ เดินลงจาก Lobby ได้ หาไม่ยาก อ้อ อย่าลืมเอาบัตรจอดรถไปตื๊ดที่ร้านด้วยนะครับ ทางร้านบวกเวลาจอดรถเพิ่มให้อีก 4 ชั่วโมงครับ ไม่อย่างนั้นจะโดนค่าจอดรถหูฉี่เอา อิอิ การเปิดบริการมีทั้งแบบ buffet และ a la cart ครับ โดย buffet มีเฉพาะเสาร์-อาทิตย์ จะแบ่งเป็นช่วงเวลา 2 ช่วงครับ แนะนำให้โทรจองล่วงหน้านะครับ ย้ำว่าต้องจองล่วงหน้า 1 วันด้วยนะครับ ดุ่ยๆไป เสาร์-อาทิตย์ มีสะอื้นแน่นอน อาหารมีหลากหลายเมนูมากๆนะครับ ตั้งแต่ซาชิมิ, ผัด, ทอด, ย่าง และของหวาน จำกัดเวลาต้องทำการรบกันให้รู้ดำรู้แดงภายใน 2 ชั่วโมงครึ่ง วันนี้นาย GB ทุบหม้อข้าว อดข้าวอดน้ำมาบุกโดยเฉพาะ 555+

คู่ต่อสู้วันนี้ (ศึกนี้ใหญ่หลวงนัก แต่จะพยายามลงให้มากที่สุดครับ ลุย!!!
 - ซาชิมิปลาแซลมอน : สด หวาน หนา เยี่ยมมากๆครับ กดไปเต็มๆ 10 จานครับ 555+
 - หนวดปลาหมึกยักษ์ : สด เนื้อแน่ หนึบหนับๆ อร่อยดีครับ กดไป 4 จาน
- สลัดเบคอน : ผักสดๆกับเบคอนเข้ากันดีครับ ผ่านครับ
- ถั่วแระญี่ปุ่น : กินเพลินๆ เม็ดใหญ่ โรยเกลือเพิ่มรสชาติ ผ่านครับ
- ยำสาหร่าย : นิ่มๆ หวานๆ กินเพลินๆดีครับ กดไป 2 จาน
- ไข่ตุ๋น : นุ่มนิ่ม ร้อนกำลังดี ด้านล่างเป็นลูกชิ้นญี่ปุ่นและกุ้งครับ โอเคเลยจานนี้ครับ
- ปลาแซลมอนย่างซี๊อิ๊ว : แซลมอนชิ้นหนา ย่างมากำลังดี ซอสไม่หวานเลี่ยน โอเคเลยครับ
- โซเมนเย็น : เส้นเหนียวหนึบๆ แต่ไม่ค่อยเย็นเท่าไหร่ แอร์เย็นกว่าเยอะ 555+ รสชาติพอใช้ได้
- ไก่ผัดซอส (Teppanyaki)  : ผัดด้วยจานกระทะร้อนนะครับ  ไก่ชิ้นแน่นๆ ผัดซอสหอมๆ โอเคเลยจานนี้ครับ แนะนำควรสั่งแค่ 1 นะครับ จานนี้พูนจานมาเลย ตัดกำลังพอดู 555+
- ราเมนเทมปูระ : เส้นนุ่มหนึบ กุ้งตัวใหญ่ ปริมาณปานกลาง แต่ถ้าเป็นผู้หญิงมีแน่นเหมือนกันนะครับ รสชาติโอเคเลยจานนี้ครับ
- ซูชิปลาโอ : ปลาสด ไม่คาว ชิ้นใหญ่ 1จานมี 2 ชิ้น โอเคเลยครับ
- มากิไข่กุ้ง : ใส่ไข่กุ้งมากใช้ได้ สาหร่ายกรอบๆ 1จานมี 2 ชิ้น ผ่านครับ
- ซูชิหน้าปลาแซลมอน : ปลาชิ้นเล็กไปนิด แต่รสสัมผัสยังดีเหมือนเดิม 1จานมี 2 ชิ้น ผ่านครับ
พักยกสักหน่อย เริ่มจุก 555+
- ทาโกยากิ : ธรรมดาๆครับ แป้งนิ่ม ใส้ไม่แน่น
- กุ้งเทมปุระ : แป้งบาง กุ้งตัวใหญ่ ทอดไม่อมน้ำมันมาก ผ่านครับ
- ผัดผักรวม (Teppanyaki) : มีเห็ดหอม เห็ดเข็มทอง หน่อไม้ฝรั่ง เห็ดเผาะ ซอสผัดเข้มข้น อร่อยดีครับ
- หอยนิวซีแลนด์ : อันนี้เด็ดครับ หอยตัวใหญ่ๆ ผัดหอมๆ ทานกับซอส 3 แบบครับ 1จานมี 2 ตัว ห้ามพลาด
- หมูผัดกระทะร้อน (Teppanyaki)  : หมูชิ้นใหญ่ เต็มคำ หอมซอสผัด โอเคเลยจานนี้ครับ
- เบคอนพันเห็ดเข็มทอง : อันนี้พอใช้ได้ครับ อาจมันๆไปนิด จากการคลายน้ำมันของเบคอน
- เกี๊ยวซ่า : กรอบนอก ด้านในใส้น้อยไปนิด จานนึงให้ 2 อัน ผ่านครับ
- แซลมอนเทมปุระ : เนื้อปลาชิ้นโตทั้งชิ้น ชุบแป้งทอด ราดซอสหวานๆ อร่อยดีครับ ชิ้นหนาพอดูเลย
- ไข่หวาน : นิ่ม หนึบๆ ชุ่มช่ำ ไม่แห้งผาดเหมือนของที่อื่นๆ อร่อยดีครับ
- เนื้อผัดกระทะร้อน (Teppanyaki)  : เนื้อวัวชิ้นเล็ก ตัดเป็นลูกเต๋าพอดีคำ ผ่านครับ
- ข้าวปั้นหน้าปลาไหลย่าง : อันนี้เด็ดจริงๆครับ ปลาหวาน หอมซอสย่าง ปั้นขนาดพอดีคำ แนะนำเลยครับจานนี้
- ผลไม้ : จานนึงมี แตงโม มะละกอ สับปะรด และแก้วมังกร ล้างปากได้ดีมาก
ทานผลไม้แล้ว คิดว่าจะจบแล้วเหรอครับ ยังครับ 555+
- ไอศครีมชาเขียว : เข้มข้นดีครับ เนื้อเนียน มาทีเดียว 2 ลูก อร่อยดีครับ
- Blue berry cheese cake : ชิ้นเล็กๆ แต่อร่อยดีครับ ชีสเนื้อแน่นตัดกับบลูเบอร์รี่เปรี้ยวกำลังดี
- Choco banana : ช็อกโกแล็ตรสเข้มข้น กับเนื้อเค้กที่มีกล้วยแทรกเป็นชั้นๆ อร่อยครับ 
- แอร์แคลใส้ครีม : อันนี้เฉยๆ ครับ
- ไอศครีมลิ้นจี่ : หอมลิ้นจี่ เนื้อเนียน เปรี้ยวชื่นใจ 
- ไอศครีมเชอเบท : อันนี้ผมว่าเฉยๆนะครับ เปรี้ยวนำ หวานเล็กๆ 
- น้ำชา Refill : มีทั้งร้อนและเย็น ชาแท้ครับ บรรยายได้แค่นี้เพราะกินน้อยครับ มันตัดกำลังเรา 555+ 

หมดยก กรรมการให้คะแนน
รสชาติ – 4.5/5 : อร่อยมากๆครับ วัตถุดิบสด สะอาด ปลาและอาหารทะเลอื่นๆไม่มีคาว เนื้อสัตว์ชิ้นใหญ่ ขนมหวานเยี่ยม แถมมีเชฟชาวญี่ปุ่นปั้นข้าวและทำซาชิมิด้วยนะครับ สมเป็นห้องอาหารของโรงแรมระดับ 5 ดาวจริงๆ ปรมมือให้เลย
ราคา – 4/5 : คบหาได้ฉันมิตร 826 net ถือว่าคุ้มครับ คุณภาพอาหารแม้จะเป็น Buffet แต่ก็เป็น Buffet แบบ A la cart ของห้องอาหารในโรงแรมเลยนะฮะ หากเป็นบุคคลทั่วไปจะมาทานในโอกาสพิเศษก็ถือว่าคุ้มครับ โดยภาพรวมแล้ว สมเหตุสมผล แต่ถ้าทานกันแบบครอบครัวหลายหัว คุณพ่อบ้านอาจมีปาดเหงื่อ และถ้าไม่ใช่สายแข็งก็หนักเหมือนกันนะครับ ขาโหดอย่างเราจึงขอหักแต้มสักหน่อยละกันนะจ๊ะ
บรรยากาศ – 4.99/5 : ตกแต่งสไตล์ญี่ปุ่น โดยเฉพาะเรือนรับรองตรงกลางสวยงามมาก บรรยากาศเหมือนญี่ปุ่น เสียนิดเดียว แอร์เย็นไปนิดครับนั่งนานๆมีมองหาเสื้อกันหนาวกันแน่นอน ขอหักไปกระจึ๋งนึงละกัน 555+ มีโต๊ะรองรับได้เยอะ และมีแบบเคาน์เตอร์บาร์ด้วยครับ
บริการ – 5/5 : พูดจาสุภาพ มีระเบียบในการรับคิว รับออเดอร์ชัดเจน ดูแลเป็นอย่างดี เคลียร์จานและเติมน้ำตลอด อาหารไม่ขาดตอน แนะนำให้สั่งหลายๆอย่างต่อ1ครั้งนะครับ เพราะหลายๆโต๊ะ ก็จะสั่งแบบนี้ มาทีก็มาเป็นชุด ไม่งั้นก็มีรอระดับนึงเหมือนกัน ห้องน้ำอยู่ในบริเวณโรงแรมใกล้ๆร้าน สามารถรีบวิ่งไปกลับมาทานต่อทันสบายๆ 555+
กรรมการรวมคะแนนเอกฉันท์
 ไปแล้วมีความสุขและจุกแน่นอน 555+ สำหรับผู้รักอาหารญี่ปุ่นและสายแข็งทั้งหลาย อย่าพลาดนะจ๊ะ
ปล. ที่เห็นทานๆกันทั้งหมดนั้น ไปกันแค่ 2 คนเองนะครับ เขินจัง 555+